Ludovic Orban nu este optimist cu privire la redeschiderea restaurantelor. "Nu putem adopta alte măsuri de relaxare".
Ludovic Orban a declarat că, din cauza numărului mare de cazuri de Covid-19, Guvernul nu poate adopta alte măsuri de relaxare. Guvernul plănuia să permită redeschiderea restaurentelor în spații închise pe 15 iulie. Premierul spune că întelege problemele patronilor, dar activitatea din HoReCa prezintă risc epidemiologic.
Ludovic Orban a declarat că restaurantele nu vor fi redeschide la 15 iulie, așa cum era plănuit, din cauza numărului mare de cazuri noi de Covid-19 înregistrat în ultimele zile.Premierul a subliniat faptul că "atât timp cât nu reuşim să înregistrăm un trend descendent în ceea ce priveşte numărul de infectări, nu putem adopta alte măsuri de relaxare"."Înţeleg problemele patronilor de restaurante. Îmi pare rău că a trebuit… Noi, în planul de relaxare, aveam prevăzut pentru data de 15 iulie data de redeschidere, desigur, cu măsuri, a restaurantelor în spaţii închise. Nu s-a putut", a declarat Ludovic Orban.De asemenea, Orban a punctat că activitatea din domeniul HoReCa prezintă risc epidemiologic."Se va amâna până vom reuşi să impunem un trend descendent numărului de persoane infectate", a explicat premierul.